ועדת העבודה, הרווחה והבריאות, כנסת 16, פרוטוקול מספר 167, 2004-05-03 12:50

שאול יהלום: אני מתכבד לפתוח את הישיבה.

שאול יהלום: אנחנו דנים בהצעת חוק הביטוח הלאומי (תיקון מס' 66 והוראת שעה), התשס"ד-2004.

שאול יהלום: זוהי הצעת חוק ממשלתית.

שאול יהלום: אנחנו אחרי קריאה ראשונה, בהכנה לקריאה שנייה ושלישית.

שאול יהלום: יציג את החוק רועי קרת.

רועי קרת: לפי חוק הביטוח הלאומי היום, חייל משוחרר, שרוצה בעבודה שהיא מסוג העבודות שמופיעות בתוספת לחוק, זכאי לקבל כאשר הוא משלים חצי שנת עבודה מענק מהמוסד לביטוח לאומי, שהיום עומד על סדר גודל של 7,300 שקל.

רועי קרת: רשימת העבודות נעה מעת לעת בשנים האחרונות.

רועי קרת: בשנה שעברה הוכנסה לרשימה כהוראת שעה, כל עבודה שהיא באבטחת מוסדות חינוך ובנובמבר 2003, החליטה הממשלה להכניס לרשימה כהוראת שעה נוספת, גם עבודות באבטחת תחבורה ציבורית.

רועי קרת: תחבורה ציבורית לעניין זה כולל גם רכבת.

רועי קרת: בהתאם להחלטת הממשלה, אנחנו מבקשים להביא לכאן תיקון, שיאפשר הכרה כהוראת שעה, אבטחה בתחבורה ציבורית כעבודה שמזכה במענק.

רועי קרת: צריך לומר, שבהתאם להחלטות הממשלה אנחנו גם קבענו את התחום של הוראת השעה.

רועי קרת: ההוראה הזאת חלה רק לגבי מי שהתחיל בעבודה, מאוקטובר 03 עד סוף מרץ 2004.

רועי קרת: זאת החלטת הממשלה והנוסח הוא בהתאם להחלטת הממשלה, כשהיום אנחנו למעשה כבר אחרי התאריך הזה.

שאול יהלום: לא הבנתי.

שאול יהלום: עד היום, אין חוק.

שאול יהלום: מה זה אומר?

רועי קרת: מי שעובד באבטחת תחבורה ציבורית לא זכאי למענק עד לרגע זה.

רועי קרת: היום הוא לא זכאי למענק, אבל, צריך לומר שהחלטת הממשלה ניתן לה פומבי ואפילו יושב פה הנציג של המשרד לביטחון פנים.

שאול יהלום: עזוב את זה רגע.

שאול יהלום: החלטת הממשלה ואומרת, שאם עכשיו קיבלנו את החוק, מחר הוא עובר במליאה והוא יפורסם בעוד שבועיים ואני הולך עכשיו לעבוד ולא אקבל.

רועי קרת: מי שילך לעבוד מיום ואילך לא יקבל.

רועי קרת: ההצעה הזאת תאפשר לנו לשלם למי שהתחיל לעבוד באבטחה עד מרץ 2004.

שאול יהלום: מה זה העניין הזה?

שאול יהלום: איך זה בתחומים אחרים?

שאול יהלום: לצורך העניין ניקח תחנות דלק...

ג'ודי וסרמן: יש לי הוראת שעה קודמת של אבטחה, אדוני.

ג'ודי וסרמן: אבטחה במוסדות חינוך.

ג'ודי וסרמן: זו הוראת שעה, ששונתה מעת לעת, פעם אחת היא צומצמה ופעם אחרת היא צומצמה רק לגבי לוחמים ותומכי לחימה ונקבעה כהוראת שעה.

שאול יהלום: הרחבנו אותה.

שאול יהלום: היה כאן דיון גדול.

גו'די וסרמן: אבל לפני כן, היה גם ללא לוחמים.

גו'די וסרמן: זה התכווץ והתרחב לסירוגין.

גו'די וסרמן: הפעם האחרונה שזה כהוראת שעה, החוק פורסם בספטמבר 2003 וזה פורסם לגבי מי שהחל לעבוד באבטחה מסוף אוגוסט 2003 עד למרץ 2004.

גו'די וסרמן: זאת אומרת, חצי שנה קדימה.

גו'די וסרמן: ממועד פרסום החוק צופה פני העתיד ולא צופה פני העבר.

שאול יהלום: כך ההיגיון אומר, שכנסת ישראל מחוקקת חוק, האנשים יודעים ונמשכים לתחום הזה ומתחילים לעבוד.

שאול יהלום: ופה אותה אומר שמי שעובד אחרי שהכנסת חוקקה ועשתה טוב, זה לא מעניין אף אחד.

שאול יהלום: לתת למי שהתחיל אז.

שאול יהלום: הצורך הרי קיים.

שאול יהלום: אותו אדם שלא התחיל אז היה חייל.

שאול יהלום: יכול להיות שהוא שכב במארב בעזה.

שאול יהלום: הוא השתחרר היום והוא בבקו"ם אז אני אגיד לו: לא, רק אם התחלת לפני חודשיים.

רועי קרת: אני לא יכול להתווכח עם העניין הזה.

שאול יהלום: צריך להבין את ההיגיון.

שאול יהלום: אם הממשלה רוצה, שתעשה ואם היא לא רוצה, שלא תעשה.

רועי קרת: גם אם יוחלט כאן לתת את זה עוד כמה חודשים קדימה, חשוב לנו שזה יהיה מאוקטובר - -

שאול יהלום: קיבלנו, העבר לרשותך.

הרן לבאות: בישיבת הממשלה שבה החליטו לקבוע כחצי שנה את פרק הזמן שבו יינתן המענק, שר התחבורה הציג את הבעיה שהוא מתקשה לגייס... במהות, זה לא היה אמור להיות מורחב לרכב ציבורי אלא לרכב ציבורי שהוא אוטובוס בלבד.

הרן לבאות: לאחר מכן, בוועדת השרים הוחלט שזה יהיה גם לרכבות ותחבורה ציבורית בכלל.

הרן לבאות: במהות, היתה בעיה למשרד התחבורה לגייס מאבטחים לאבטחה באוטובוסים.

הרן לבאות: היה להם מחסור.

שאול יהלום: אבל אמרת, שאחרי זה זה הורחב לרכבת - -

הרן לבאות: לתחבורה ציבורית.

שאול יהלום: וזהו.

שאול יהלום: היה אוטובוסים ונוסף רכבות.

ג'ודי וסרמן: נוסף רכב ציבורי, שזה מיניבוסים למיניהם, מוניות.

שאול יהלום: מי משלם לאבטחת מוניות?

הרן לבאות: אם יצטרכו.

הרן לבאות: במהות, היה רצון שיצליחו לגייס.

הרן לבאות: היום, התקן במשרד התחבורה, למיטב ידיעתנו, מלא.

הרן לבאות: היו חסרים 300 מאבטחים והם הצליחו לגייס והיום הם בתקן מלא.

הרן לבאות: זאת אומרת, המהות שבה שר התחבורה ביקש לתת את המענק בכדי שיוקל לו לגייס אנשים...

שאול יהלום: אז הוא לא יגייס.

שאול יהלום: מה הבעיה?

הרן לבאות: אם אנחנו נאריך את זה, כל חצי שנה האנשים האלה ירצו לעזוב, כי הם מיצו את עניין המענק.

הרן לבאות: זו הבעיה במענק באופן עקרוני.

הרן לבאות: אנחנו רואים את זה באופן מובהק בכל התחומים, שלאחר חצי שנה עוזבים.

שאול יהלום: אז תקבעו שנה.

הרן לבאות: מה שקורה זה שבמקום שהמעביד ישלם יותר הוא משלם פחות.

הרן לבאות: ..

שאול יהלום: אז תבטל את כל החוק, כולל תיירות.

שאול יהלום: אתה צריך ליצור שוויון בתחום.

שאול יהלום: אין חקיקה רטרואקטיבית.

שאול יהלום: אין מחסור, שיתבעו את המדינה לבג"צ, הבטחתם ולא קיימתם, שהמדינה תיתן להם תוספות.

שאול יהלום: אני צריך לדאוג לזה?

שאול יהלום: יש עוד הערות?

חיים אומן: אני מייצג את החיילים המשוחררים ושלומם היה יכול להיות טוב יותר, אם לא היינו דנים על חוק שבדיעבד, כיוון שהרבה מאור כן פנו אלינו ולא המלצנו להם לעשות את זה, כי אמרנו שעדין אין חוק.

חיים אומן: אז אני ממליץ לאשר את זה ולהמשיך עם זה הלאה, מכיוון שבהחלט תהיינה פניות ואנחנו לא יכולים לתת לחייל ללכת למקום שהוא לא ייהנה ממנו לאחר מכן.

חיים אומן: באותה הזדמנות, הזכירו פה את הנושא של מוסדות חינוך.

חיים אומן: מוסדות חינוך הסתיים ב-31 במרץ וצריך לחשוב להאריך את החוק הזה, אחרת שוב, נתחיל לדבר על בדיעבד.

שאול יהלום: בסדר.

שאול יהלום: לידיעת המחלקה ולידיעת הביטחון פנים.

שאול יהלום: את זה אתה צריך לתבוע מהם, אתה רק מקבל את החיילים.

שאול יהלום: חבר הכנסת יאסינוב, מה דעתך?

יגאל יאסינוב: זה חוק טוב, וחבל שאנחנו הפסדנו זמן.

שאול יהלום: אז עד מתי אתה מציע להאריך אותו?

יגאל יאסינוב: למקסימום האפשרי.

הרן לבאות: אנחנו לא מעונינים למשוך את ההצעה אבל מכיוון שיש בעיה עם הרטרואקטיביות עד תחילת יוני ויש אפשרות להאריך אותו בשנה, צריך להביא אותו בפני שר התחבורה שיאריך את זה בשנה וזה בהחלטת הממשלה וזה גם בחוק, החל מסיום התחולה ונביא את זה לפה ואז נדון בזה.

הרן לבאות: כרגע, בגלל בעיית הרטרואקטיביות אנחנו מציעים עד יוני.

ג'ודי וסרמן: אבל אם אתה אומר עד יוני, זה אומר מי שיתחיל את זה עכשיו, אחרי שהחוק יפורסם, הוא לא יקבל את המענק.

הרן לבאות: עד יוני הוא יקבל ועד אז נביא לדיון - -

ג'ודי וסרמן: לא, התקופה צריכה להסתיים עד יוני.

טלי ערפי: לא, להתחיל.

שאול יהלום: אם הוא מתחיל ביוני, הוא מקבל 7000, למרות שחודשי העבודה שלא הם לא...

הרן לבאות: נכון.

שאול יהלום: זאת אומרת, הוא יקבל כסף, למרות שהחוק לא חופף אותו.

שאול יהלום: ברגע שהתחיל, הוא מקבל.

שאול יהלום: אנחנו מדברים על היום, אמצע מאי ואתה מסכים עד סוף יוני.

שאול יהלום: יש לנו חודשיים שאנשים יכולים לעבוד.

שאול יהלום: בסדר.

שאול יהלום: מר אומן, מה אתה חושב?

חיים אומן: אני לא יודע.

חיים אומן: אתה אומר פה בוודאות מוחלטת שאין מחסור?

חיים אומן: מחר יכול להיות מחסור.

חיים אומן: זה עניין שתלוי בכל מיני אירועים שמתרחשים.

שאול יהלום: שיבוא שר התחבורה וידרוש להאריך ויאבק על זה.

שאול יהלום: למה שרת החינוך לא עושה כלום.

שאול יהלום: זה לא מעניין אותה?

שאול יהלום: למה היא לא מאריכה ממרץ?

חיים אומן: בגלל זה אני מעלה את זה.

חיים אומן: העניין הזה עדין חם.

חיים אומן: אחר כך נתחיל לדבר עוד פעם על הארכות בדיעבד.

חיים אומן: לי יש עם זה בעיה, כי אני לא יכול להפנות עכשיו אנשים.

חיים אומן: ברגע שזה מסתיים, באים חיילים ורוצים להיכנס לעניין הזה ואנחנו לא יכולים להפנות אותם לעניין הזה.

הרן לבאות: פה יש לך 1000 תקנים, שברגע שהם מלאים, הם מלאים.

הרן לבאות: אין יותר.

ג'ודי וסרמן: אבל אתה אמרת, שאחרי שהחיילים מקבלים את המענק הם לא נשארים.

ג'ודי וסרמן: זאת אומרת, הם מסיימים את החצי שנה ולפי הצפי שלך, בעוד כמה חודשים יהיה מחסור.

הרן לבאות: נכון.

שאול יהלום: אנחנו נאריך עד סוף יוני.

שאול יהלום: היועצת המשפטית תכתוב מכתב לכל מי שהוראת השעה נגמרת, לשר התחבורה ולשרת החינוך ובו אנחנו מתריעים בפניהם שכרגע, זה ייגמר ביוני ולשרת החינוך זה נגמר במרץ.

שאול יהלום: נכתוב שאנחנו מציעים להם לעשות תהליכי חקיקה, אם לפי סעיף זה או בביטול הוראת השעה, כדי להגיע למצב שלא יצטרכו לעמוד לפתחי הוועדה שוב.

עודד ברוק: משרד החינוך צריך לשלוח לשר לביטחון פנים, כיוון שהתקציב מועבר אליו וממנו לרשות המקומית.

גו'די וסרמן: לכן, היה כדאי להסמיך אותם לתקופות נוספות של שנה בכל פעם, כי אחרת צריך הליך חקיקה מבראשית וזה דורש החלטה והחלטת ממשלה ושלוש קריאות וכולי.

גו'די וסרמן: לכן פה, אני מציעה...

שאול יהלום: אבל הם לא מנצלים את זה בכלל.

יגאל יאסינוב: אבל כשאתה נותן להם את זה - -

שאול יהלום: בסדר.

שאול יהלום: אם אתה מסכים, אני מסכים.

שאול יהלום: זה לאישור שר האוצר.

שאול יהלום: שר האוצר לא יתן... אם כך, אנחנו מאשרים את הסעיף עד סוף יוני.

שאול יהלום: תמיד אפשר להאריך בשנה באישור השרים הכתובים כאן באותו נוסח.

שאול יהלום: פונים במכתב ומתריעים בפני שר התחבורה והשר לביטחון פנים ובפני שרת החינוך.

שאול יהלום: מי בעד השינויים?

שאול יהלום: הרוב נגד – אין, נמנעים – אין.

שאול יהלום: אני מודה לכולם.

יגאל יאסינוב: אולי אנחנו נצרף למכתב עוד בקשה, שלהבא הם ינסו לעשות את זה בצורה כזאת, שלא נצטרך לדון על דברים רטרואקטיביים.

יגאל יאסינוב: שהם יגישו בקשות - -

שאול יהלום: אומנם עיקר הדיון היה על נושא רטרואקטיבי, אבל אנחנו בכל זאת הארכנו את זה ועל ידי כך הם יבינו.

שאול יהלום: רבותי, הישיבה נעולה.

שאול יהלום: תודה רבה.